Velykų bobutė

Velykų bobutė (Velykų boba arba Velykė) – gera senutė arba mergina, kuri, kaip įsivaizduota, pamiškėje su kiškiais dažanti kiaušinius. Buvo tikima, kad Velykų naktį vaikšto ji ir deda ant palangės ar prie lovos margučius. Iš vakaro vaikai padarydavo Velykės dovanoms gūžteles iš šieno gėlių darželyje, sode, pirtyje. Velykė žinomiausia Aukštaitijoje ir Suvalkijoje.Lietuvos liaudies buities muziejus. Buities, verslų ir amatų skyriaus vedėja Janina Samulionytė ir vyresnioji muziejininkė Inga Levickaitė-Vaškevičienė

Pasak Kupiškėnų tautosakos, mergina apsirengusi tautiniais drabužiais, su karūna ant galvos. Nuo karūnos per nugarą draikosi įvairiaspalviai kaspinai. Jos pintinėlė apipinta žalumynais, iškaišyta margom gėlėm, pilna dažytų kiaušinių. Velykė primerkia visokių žolelių, samanėlių ir pakrūmėje dažo kiaušinius. Padeda jai kiškučiai. Sudeda kiaušinius į vežimėlį, pasikinko kiškučius, jos botagėlis – saulės spindulys.Lietuvių kalendorinės šventės: straipsnių rinkinys. Sudarė Birutė Imbrasienė. – Vilnius, 1990.E. Glemžaitė-Dulaitienė „Kupiškėnų senovė“. Etnografija ir tautosaka. 1958 m.

 Šaltiniai 

Kategorija:Velykos
Kategorija:Lietuvių papročiai